กฎกระทรวงกฎกระทรวงฉบับที่ ๓ (พ.ศ. ๒๕๒๙)ออกตามความในพระราชบัญญัติเชื้อโรคและพิษจากสัตว์พ.ศ. ๒๕๒๕[๑] อาศัยอำนาจตามความในมาตรา ๕ วรรคสอง มาตรา ๖ (๕) มาตรา ๘ วรรคสอง มาตรา ๑๐ วรรคสอง มาตรา๑๔ (๑) และ (๓) และมาตรา ๒๗ แห่งพระราชบัญญัติเชื้อโรคและพิษจากสัตว์ พ.ศ. ๒๕๒๕รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้ข้อ ๑ผู้ใดประสงค์จะขออนุญาตนำเชื้อโรคและพิษจากสัตว์เข้ามาในราชอาณาจักรให้ยื่นคำขอพร้อมด้วยหลักฐานตามที่ระบุไว้ในแบบ นข.ช. ๑ ท้ายกฎกระทรวงนี้ข้อ ๒ใบอนุญาตนำเข้าเชื้อโรคและพิษจากสัตว์ ให้ใช้แบบ นข.ช. ๒ ท้ายกฎกระทรวงนี้ข้อ ๓ ให้ผู้รับใบอนุญาตนำเข้าเชื้อโรคและพิษจากสัตว์ปฏิบัติดังต่อไปนี้(๑) จัดให้มีการเก็บเชื้อโรคหรือพิษจากสัตว์ที่นำเข้า ดังนี้(ก) เชื้อโรคหรือพิษจากสัตว์ที่นำเข้าต้องเก็บในหลอดหรือขวดที่ทำด้วยแก้ว พลาสติกหรือโลหะ ปากหลอดเชื่อมปิดสนิทหรือมีฝาปิดสนิท ด้านนอกของหลอดหรือขวดให้ปิดฉลากแสดงชื่อและชื่อทางวิทยาศาสตร์ของเชื้อโรคหรือพิษจากสัตว์ที่ใช้ในภาษาอังกฤษพันหลอดหรือขวดด้วยกระดาษที่ดูดซึมน้ำได้โดยรอบก่อนนำมาบรรจุในภาชนะชั้นที่สอง(ข) ภาชนะที่สองต้องมีความคงทนไม่แตกง่ายและกันน้ำซึมผ่านได้ ถ้าภาชนะชั้นแรกมีปริมาตรรวมกันเกิน๕๐ มิลลิลิตร ต้องใส่วัสดุกันแตกระหว่างภาชนะชั้นที่สองและชั้นนอกสุดโดยรอบ ในกรณีที่ต้องการรักษาคุณภาพของเชื้อโรคหรือพิษจากสัตว์บางชนิดให้เก็บในสภาวะที่มีอุณหภูมิไม่เกิน ๕ องศาเซลเซียส(ค) ภาชนะชั้นนอกสุดเป็นหีบห่อบรรจุทำด้วยกระดาษแข็ง ไม้หรือวัสดุอื่นที่มีความคงทนต่อการกระทบกระเทือนด้านนอกติดฉลากแสดงชื่อและชื่อทางวิทยาศาสตร์ของเชื้อโรคหรือพิษจากสัตว์ที่ใช้ในภาษาอังกฤษปริมาณที่บรรจุ วัน เดือน ปีที่ผลิต สถานที่ผลิต คำว่า "เชื้ออันตราย"หรือ "สารอันตราย" และชื่อที่อยู่ของผู้ที่จะติดต่อได้ในกรณีที่ภาชนะบรรจุนั้นแตกหรือเสียหายในระหว่างการขนส่ง(ง) สถานที่ครอบครองหรือสถานที่เก็บเชื้อโรคและพิษจากสัตว์ที่นำเข้า ต้องปลอดภัยจากการแพร่กระจายของเชื้อโรคหรือพิษจากสัตว์โดยมีเครื่องควบคุมอุณหภูมิให้สม่ำเสมอไม่เกิน ๕ องศาเซลเซียส(๒) จัดทำบัญชีการนำเข้าเชื้อโรคและพิษสัตว์ตามแบบ นข.ช. ๓ ท้ายกฎกระทรวงนี้(๓) จัดให้มีผู้ควบคุมการนำเข้าเชื้อโรคหรือพิษจากสัตว์ ซึ่งต้องเป็นผู้ได้รับปริญญาในสาขาใดสาขาหนึ่งดังนี้คือ แพทยศาสตร์ สัตวแพทยศาสตร์ ทันตแพทยศาสตร์ เภสัชศาสตร์ หรือวิทยาศาสตร์(จุลชีววิทยา เทคนิคการแพทย์ หรือพยาบาล)ข้อ ๔ ผู้รับใบอนุญาตนำเข้าเชื้อโรคและพิษจากสัตว์ผู้ใดประสงค์จะขอต่ออายุใบอนุญาตให้ยื่นคำขอต่ออายุใบอนุญาตก่อนใบอนุญาตสิ้นอายุ พร้อมด้วยหลักฐานตามที่ระบุไว้ในแบบนข.ช.๔ ท้ายกฎกระทรวงนี้การอนุญาตให้ต่ออายุใบอนุญาตนำเข้าเชื้อโรคและพิษจากสัตว์ผู้อนุญาตจะแสดงไว้ในรายการต่ออายุใบอนุญาตนั้น หรือจะออกใบอนุญาตตามแบบ นข.ช.๒ให้ใหม่ก็ได้ข้อ ๕ผู้รับใบอนุญาตนำเข้าเชื้อโรคและพิษจากสัตว์ผู้ใดประสงค์จะขอใบอนุญาตให้ยื่นคำขอพร้อมด้วยหลักฐานตามที่ระบุไว้ในแบบ นข.ช. ๕ ท้ายกฎกระทรวงนี้การอนุญาตคำขอใบแทนใบอนุญาต ให้ผู้อนุญาตออกใบอนุญาตตามแบบ นข.ช. ๒พร้อมทั้งกำกับคำว่า "ใบแทน" ไว้ที่ด้านหน้าด้วยข้อ ๖ การยื่นคำขอตามกฎกระทรวงนี้ในกรุงเทพมหานคร ให้ยื่น ณ สำนักงานเลขานุการกรม กรมวิทยาศาสตร์การแพทย์กระทรวงสาธารณสุข ในจังหวัดอื่น ให้ยื่น ณ สำนักงานสาธารณสุขจังหวัดนั้น ๆ หรือ ณสำนักงานเลขานุการกรม กรมวิทยาศาสตร์การแพทย์ กระทรวงสาธารณสุขให้ไว้ณ วันที่ ๑๘ มิถุนายน พ.ศ. ๒๕๒๙มารุต บุนนาครัฐมนตรีว่าการกระทรวงสาธารณสุข[เอกสารแนบท้าย]๑.คำขออนุญาตนำเข้าเชื้อโรคและพิษจากสัตว์ (แบบ นข.ช. ๑)๒.ใบอนุญาตนำเข้าเชื้อโรคและพิษจากสัตว์ (แบบ นข.ช. ๒)๓.บัญชีการนำเข้าเชื้อโรคและพิษจากสัตว์ (แบบ นข.ช. ๓)๔.คำขอต่ออายุใบอนุญาตนำเข้าเชื้อโรคและพิษจากสัตว์ (แบบ นข.ช. ๔)๕.คำขอใบแทนใบอนุญาตนำเข้าเชื้อโรคและพิษจากสัตว์ (แบบ นข.ช. ๕)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากมาตรา ๕ วรรคสอง มาตรา ๖ (๕) มาตรา ๘ วรรคสอง มาตรา ๑๐ วรรคสอง และมาตรา๑๔ (๑) และ (๓) แห่งพระราชบัญญัติเชื้อโรคและพิษจากสัตว์ พ.ศ. ๒๕๒๕ บัญญัติว่าการขออนุญาต การออกใบอนุญาต การต่ออายุใบอนุญาตการขอใบแทนใบอนุญาตนำเข้าเชื้อโรคและพิษจากสัตว์และการควบคุมการนำเข้าซึ่งเชื้อโรคและพิษจากสัตว์ ให้เป็นไปตามหลักเกณฑ์ วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้รัศม์วรรณวลัย/ปรับปรุง๑๓ กุมภาพันธ์ ๒๕๕๒[๑]ราชกิจจานุเบกษา เล่ม ๑๐๓/ตอนที่ ๑๖๑/ฉบับพิเศษ หน้า ๑๒/๑๘ กันยายน๒๕๒๙